Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 224/12/8803	Košice II, 5.2.2014
EEČ : 2-64-54-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 4.2.2014, spisová značka XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX II zo dňa 4.2.2014, spisová značka 1 Pv 224/12/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením prokurátora Okresnej prokuratúry XXXXX II sp.zn. XXXXX zo dňa 20.03.2012 bolo podľa § 216 ods. 1 Trestného poriadku podmienečne zastavené trestné stíhanie vedené proti obv. XXXXX  pre trestný čin krádeže  podľa § 212 ods.2 písmeno f) Trestného zákona  na tom skutkovom základe, že :

v XXXXX na ul. pri prachárni č. 4 v XXXXX dňa 20.03.2012 v čase o 09.30 hod. odcudzil 2 ks žiletiek zn. Gillette Fusion Power v hodnote 59,98 EUR, 1 ks žiletiek zn. Gillette Fusion v hodnote 26,49 EUR a 1 ks žiletiek zn. Gillette Fusion XXXXX v hodnote 34,99 EUR, a to tak , že si tento tovat vložildo tašky vystlanej alobalom, následne prešiel cez pokladničnú zónu bez zaplatenia, čím spoločnosti XXXXX, XXXXX spôsobil škodu v celkovej výške 121,46 EUR, napriek tomu, že bol za priestupok proti majetku dňa 13.03.2012 právoplatne postihnutý rozhodnutím Obvodného úradu XXXXX , odboru  všeobecnej vnútornej správy XXXXX pod sp. zn. XXXXX 

Podľa § 216 ods.2 Tr. poriadku bola obvinenému určená skúšobná doba v trvaní 18 mesiacov, ktorá začala plynúť právoplatnosťou rozhodnutia o podmienečnom zastavení trestného stíhania, a to 30.03.2012. 

Skúšobná doba podmienečného zastavenia trestného stíhania uplynula dňa 30.09.2013.

Z odpisu z registra trestov vyplýva, že obv. XXXXX bol trestným rozkazom Okresného súdu XXXXX I  zo dňa 28.03.2012, právoplatným toho istého dňa, odsúdený za spolupáchateľstvo prečinu krádeže podľa §§ 20, 212 odsek 2 písmeno c) Trestného zákona. Z uvedeného je zrejmé, že tento trestný rozkaz sa stal právoplatným 2 dni pred začiatkom plynutia skúšobnej doby.

Z výpisu z Ústrednej evidencie priestupkov MV SR vyplýva, že počas skúšobnej doby nebol obv. XXXXX  riešený v priestupkovom konaní. Zároveň však je nutné uviesť , že dňa 02.03.2012, teda ešte pred začatím plynutia skúšobnej doby , sa dopustil priestupku proti občianskemu spolunažívaniu   podľa § 49 odsek 1 písmeno d) zák. č. 372/1990 Zb. o priestupkoch v znení neskorších predpisov. Za to mu bola rozkazom Obvodného úradu XXXXX sp. zn. XXXXX právoplatným dňa 06.07.2012 uložená sankcia - pokarhanie. 

Lustráciou v policajnom systéme Avízo, ako aj lustráciou v evidenciách Generálnej prokuratúry SR bolo zistené, že v súčasnej dobe sa voči XXXXX nevedie žiadne trestné stíhanie.

Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 

Vzhľadom na to, že obv. XXXXX splnil podmienky uvedené v § 217  Trestného poriadku,  bolo potrebné rozhodnúť tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Andrej Šaro
prokurátor